PolyAgent/wiki_georgian_en_parallel_20231101 huggingface dataset:
ცესარ-ბორის ღვთისმშობლის ხატი

ცესარ-ბორის ღვთისმშობლის ხატი
ცესარ–ბორის ღვთისმშობლის ხატი – უძველესი დროიდან სასწაულმოქმედად ითვლებოდა. ამ ხატის გამოჩენის შესახებ ცნობები არ არსებობს, მაგრამ გადმოცემის მიხედვით ცნობილია, რომ ხატი იპოვეს ვიტებსკის გუბერნიაში, უსვიატში, სასაფლაოს მახლობლად იმ ადგილას, რომელსაც ბორი ერქვა და ამიტომ ეს ხატი ბორის ღვთისმშობლის სახელით არის ცნობილი. ცესარისა ეწოდება მას, რადგან წარმოადგენს ზუსტ და უძველეს ასლს ცესარის ხატისა, რომელიც 792 წელს სასწაულთმოქმედებით განდიდდა და რომლის ხსენება 22 აპრილს აღესრულება.
სასაფლაოს ეკლესიიდან ხატი უსვიატში გადააბრძანეს, სადაც დღემდე მაცხოვრის ფერისცვალების ტაძარში იმყოფება.ხატის მიერ აღსრულებული სასწაულებისა და ნიშების შესახებ მრავალი ზეპირი და წერილობითი მოწმობა არსებობს. 1859 წელს უსვიატსა და მის შემოგარენში გავრცელდა ძლიერი ქოლერა, რომლითაც ყოველდღიურად ბევრი ავადდებოდა და კვდებოდა. როდესაც კაცთა შემწეობის ყოველგვარი იმედი დაკარგეს, ადამიანებმა დახმარებისათვის ზეციურ დედოფალს მიმართეს და ღრმა სარწმუნოებით აღვსილმა უბედურებაში ჩავარდნილი ყოველი კუთხე ღვთისმშობლის ხატთან ერთად ლიტანიით შემოიარეს, მხურმალე და ერთსულოვან ლოცვას სწირავდნენ მას.ყველას გასახარად ქოლერა შენელდა.მეორე დღეს ლოტანია კვლავ აღესრულა. მასში მთელი მოსახლეობა მონაწილეობდა და ეპიდემიაც შეწყდა.იმავე 1859 წელს უსვიატის მცხოვრებთა საერთო თხოვნით, წმინდა სინოდმა ცესარ–ბორის ღვთისმშობლის ხატის დღესასწაული 11 ივნისს დაადგინა.
ცესარ–ბორის ხატი შემკულია ვერცხლის მოჭედილობითა და მოოქროვილი გვირგვინით, ამშვენებს ძვირფასი ქვები. მოოქროვილ პატარა დაფაზე არის წარწერა, რომელიც ღვთისმშობლის შემწეობისადმი უსვიატის მოსახლეობის საერთო მადლიერებას ადასტურებს.
რესურსები ინტერნეტში
უსვიატის ფერისცვალების ეკლესია
ღვთისმშობლის ხატები
აძაბის გვირაბი

აძაბის გვირაბი — კარსტული წარმონაქმნი საქართველოში, აფხაზეთის ა/რ-ში, სოხუმის მუნიციპალიტეტში. მდებარეობს აძაბის მღვიმის სამხრეთით 20 მ-ზე. ვრცელდება ზღვის დონიდან 250 მ სიმაღლეზე. გამომუშავებულია ზედაცარცულ კირქვებში. წარმოადგენს 45 მ სიგრძის აღმავალ გვირაბს, რომელიც ძლიერ მეანდრირებულია. გვირაბის საშუალო სიგანე 0,5 მ-ია, ხოლო სიმაღლე 1-1,5 მ არ აღემატება. მღვიმე ვიწრო ნაპრალით იხშობა. ქიმიური ნალექებიდან გვხვდება მაკარონისებური სტალაქტიტები, მექანიკურიდან — ცალკეული ლოდები. ჰავა სტატიურია. მღვიმეში გაედინება პატარა ნაკადი. ბინადრობენ ღამურები, მწერები, ობობები. ადვილი გასასვლელია. შედგენილია გეგმა.
ლიტერატურა
ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, თბ., 1966.
აფხაზეთის ავტონომიური რესპუბლიკის მღვიმეები
Camponotus larvigerus larvigerus

Camponotus larvigerus larvigerus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
Camponotus
მარიკა კვალიაშვილი

მარიკა კვალიაშვილი (დ. 7 მაისი, 1937, თბილისი) — ქართველი კომპოზიტორი, პედაგოგი. თბილისის საპატიო მოქალაქე (2009). ქართული ხალხური სიმღერის ცნობილი შემსრულებლის, მომღერალ მარო თარხნიშვილის შვილიშვილი.
1956 წელს დაამთავრა თბილისის I მუსიკალური სასწავლებელი, ხოლო 1961 წელს ვანო სარაჯიშვილის სახელობის თბილისის სახელმწიფო კონსერვატორია (საკომპოზიციო).
1961-2006 წლებში იყო თბილისის N1 მუსიკალური სკოლის პედაგოგი (თეორიული საგნები). საქართველოს რუსთაველის საზოგადოების კულტურული განყოფილების თავმჯდომარე. დააარსა პროექტი „ქართული სიმღერის პროპაგანდა“, რომელიც გულისხმობს საქართველოს ყველა კუთხის დაბა-სოფლებში ქართული სიმღერის პროპაგანდას, ნიჭიერი ბავშვების მოძიებას. თხზულებები: საბავშვო, საესტრადო სიმღერები, მათ შორის: „იანვარიც მოირთვება“, ოდები (მიძღვნილი საქართველოს თითოეული კუთხისადმი), გუნდები. მიღებული აქვს წლის საუკეთესო ადმიანის, წლის საუკეთესო პედაგოგის, 2005 წლის საუკეთესო კომპოზიტორის (საესტრადო სიმღერებისთვის, 2005) წოდებები. 2010 წელს გაიხსნა მარიკა კვალიაშვილის ვარსკვლავი თბილისის დიდ საკონცერტო დარბაზთან.
ჯილდოები
1995:ღირსების ორდენი
რესურსები ინტერნეტში
ქართველი კომპოზიტორები
დაბადებული 7 მაისი
დაბადებული 1937
თბილისის საპატიო მოქალაქეები (2009)
საქართველოს ღირსების ორდენის კავალრები
თბილისის სახელმწიფო კონსერვატორიის კურსდამთავრებულები
თბილისში დაბადებულები
მ
Samegua District

Samegua District is one of six districts of the province Mariscal Nieto in Peru.
History
Samegua District was created by Law 9940 (8 November 1894).
Authorities
Mayors
2011-2014: Carmen Gloria Zeballos Eyzaguirre
2007-2010: Renso Milthon Florencio Quiroz Vargas.
Festivities
Saint Isidro
Immaculate Conception
See also
Administrative divisions of Peru
References
External links
INEI Peru
დეპოკი

დეპოკი — ქალაქი ინდონეზიაში, დასავლეთ იავის პროვინციაში, ჯაბოდეტაბეკის მეტროპოლიურ არეალში, დასავლეთიდან ესაზღვრება ჯაკარტას.
ქალაქის ფართობი 200,29 კმ²–ია, მოსახლეობა კი 2010 წლის მონაცემებით 1 751 696 ადამიანს შეადგენს.
ისტორია
1696 წლის 18 მაისს, ჰოლანდიის ოსტინდოეთის კომპანიის ყოფილმა ოფიცერმა კორნელის კასტელენმა 12,44 კმ² მიწა იყიდა, დღევანდელი დეპოკის ტერიტორიის 6%. მან მიწის დამუშავება დაიწყო, გააშენა საწარმოები, რითაც საკმაოდ ეხმარებოდა ადგილობრივებს. გარდა ამისა, იგი მისიონერულ საქმიანობასაც ეწეოდა და ადგილობრივ ინდონეზიელებს ქრისტიანობაზე აქცევდა. ბოლოს, მან დააარსა პროტესტანტული კავშირი. ამ ტერიტორიის სახელად მანამდე უკვე გამოიყენებოდა სუნდური სახელი დეპოკი, რაც სახიზნავს ნიშნავდა.
სიკვდილის წინ, კასტელენმა ანდერძი დატოვა, რომლითაც ის ყველა მონას ათავისუფლებდა და საკუთრებაში გადასცემდა მიწისს ნაკვეთს.
იხილეთ აგრეთვე
ინდონეზიის ქალაქების სია
რესურსები ინტერნეტში
ოფიციალური საიტი
Jakarta Globe News article by Tasa Nugraza Barley dd. August 26, 2010. Retrieved 15 October 2010
სქოლიო
ინდონეზიის ქალაქები
კრალევო

კრალევო — ქალაქი სერბეტში. მდებარეობს მდინარე იბარის ჩრდილოეთ ნაპირზე. არის რაშის ოლქის და კრალევოს თემის ცენტრი. არის სარკინიგზო კვანძი, მანქანათმშენებლობის ცენტრი. მისგან 5 კილომეტრში მდებარეობს ჟიჩის მონასტერი.
რესურსები ინტერნეტში
სქოლიო
სერბეთის ქალაქები
ზარადი

ზარადი — ჯაჭვის ბადე, რომელიც საბრძოლო თავსაბურავს გარშემო ჰქონდა დამაგრებული. ფარავდა ყელის, კისრისა და მხრების არეს, ხანდახან მთლიანად სახესაც, რა შემთხვევაშიც მასში მხედველობისთვის ღიობები კეთდებოდა.
როგორც წესი, თავდაპირველად ზარადს უშუალოდ საბრძოლო თავსაბურავში გაკეთებული ნახვრეტებზე კიდებდნენ, თუმცა 1320-იანი წლებიდან დაწყებული, დასავლეთ ევროპაში დაიწყეს მოხსნადი ზარადების დამზადება. ამგვარი ზარადი ეკიდებოდა არა უშუალოდ მუზარადზე, არამედ ტყავის სარტყელზე, რომელიც თავის მხრივ, მიმაგრებული იყო მუზარადზე და საჭიროების შემთხვევაში ეხსნებოდა მას.
XIV საუკუნისთვის ევროპაში ზარადმა დაიწყო მთლიანი ჯაჭვის კაპიუშონის — ჩაბალახის ჩანაცვლება და XV საუკუნისთვის სრულად დაიკავა მისი ადგილი.
ევროპაში ზარადები ყველაზე ხშირად ბასინეტის ტიპის მუზარადებზე მაგრდებოდა, საქართველოსა და ახლო აღმოსავლეთში კი საცხვირიან ან უსაცხვირო მუზარადებზე.
სქოლიო
საბრძოლო თავსაბურავები
საბრძოლო აღჭურვილობა
სიმონ ნემანიშვილი

სიმონ ნემანიშვილი (დ. 12 თებერვალი, 1911 — გ. 6 სექტემბერი, 1993) — ქართველი გეოგრაფი და პედაგოგი. გეოგრაფიულ მეცნიერებათა კანდიდატი (1954).
ბიოგრაფია
სიმონ ნემანიშვილმა დაამთავრა ქალაქ ონის პედაგოგიური ტექნიკუმი 1931 წელს; თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეოგრაფიის სპეციელობით 1939 წელს.
1931 წელს დანიშნეს ონის რაიონის სოფელ ზვარეთის არასრული საშუალო სკოლის მასწავლებლად, 1933–34 წლებში — დირექტორად; 1939–41 წლებში მუშაობდა ქალაქ გორის გეოგრაფიის მეთოდკაბინეტის ხელმძღვანელად; 1941–46 წლებში იყო საბჭოთა არმიაში; 1946 წელს მუშაობა დაიწყო ქალაქ თბილისის 33-ე ქალთა საშუალო სკოლის სასწავლო ნაწილის გამგედ; 1948 წლიდან თბილისის სახელმწიფო უნივერსიტეტის გეომორფოლოგიის კათედრაზე დაიწყო მუშაობა; 1948–52 წლებში გაიარა ასპირანტურის კურსი ვახუშტი ბაგრატიონის სახელობის გეოგრაფიის ინსტიტუტში.
1956 წლიდან მუშაობას იწყებს ვახუშტი ბაგრატიონის სახელობის გეოგრაფიის ინსტიტუტში. საკანდიდატო დისერტაცია დაიცვა 1954 წელს თემაზე: „ახალციხის ქვაბულის აღმოსავლეთ ნაწილის გეომორფოლოგიისათვის“. მის სადისერტაციო ნაშრომში პირველად იქნა გაშუქებული რელიეფწარმომშობი ფაქტორების თავისებურება; გამოყოფილ იქნა ეროზიულ-დენუდაციური ზედაპირების საფეხურები და მათი გეომორფოლოგიური დახასიათება და გავრცელება.
სიმონ ნემანიშვილი ავტორია 60-მდე სამეცნიერო ნაშრომისა, რომელთაგანაც 50 გამოქვეყნებულია. ნაშრომების უმეტესი ნაწილი ეხება მდინარეთა და ზღვიური ტერასების მეცნიერულ გამოკვლევებს. ტერასების გავრცელების ზოგადი სურათი გადმოცემულია ქვეყნის გეოლოგიური და ფიზიკურ-გეოგრაფიული პირობების გათვალისწინების ფონზე. შეიმუშავა მდინარეული ტერასების გენეტური კლასიფიკაციის ორიგინალური, ოთხწევრიანი სქემა.
სქოლიო
ქართველი გეოგრაფები
ქართველი პედაგოგები
თბილისის სახელმწიფო უნივერსიტეტის კურსდამთავრებულები
გეოგრაფიის მეცნიერებათა კანდიდატები
ლაზიენკის სასახლე

ლაზიენკის სასახლე — ისტორიული ძეგლი პოლონეთში, ვარშავაში. აშენდა XVII საუკუნის 80-იან წლებში. არის ლაზიენკის პარკის კომპლექსის ნაწილი.
რესურსები ინტერნეტში
პოლონეთის მუზეუმები
ვარშავის სასახლეები
სამეფო რეზიდენციები
105

105
მოვლენები
რომის პაპი გახდა ალექსანდრე I
სედეკიონი ბიზანტიის ეპისკოპოსი ხდება
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
შან-დი — ხანის დინასტიის იმპერატორი (გ. 106)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ხე-დი — ხანის დინასტიის იმპერატორი (დ. 79)
კლდეისი (მრავალმნიშვნელოვანი)

კლდეისი (მრავალმნიშვნელოვანი)
ტერმინით კლდეისი შეიძლება აღნიშნული იყოს:
კლდეისი — სოფლების დიდი კლდეისისა და პატარა კლდეისის ძველი სახელწოდება.
კლდეისი (მდინარე) — მდინარე ხრამის მარცხენა შენაკადი.
საქარა

საქარა — ზესტაფონის მუნიციპალიტეტის სოფლების ზედა საქარისა და ქვედა საქარის ძველი სახელწოდება.
ლიტერატურა
საქართველოს სოფლების ძველი სახელწოდებები
გუარაიბა

გუარაიბა — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 97 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ გუარაბირის შემადგენლობაში.
2010 წლის მონაცემებით, მოსახლეობა 55 326 ადამიანს შეადგენდა, მოსახლეობის სიმჭიდროვე 333.8 კმ²-ზე. ფართობი 165 744 კმ²-ია.
იხილეთ აგრეთვე
პარაიბა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პარაიბის შტატის მუნიციპალიტეტები
Tudelilla

Tudelilla is a village in the province and autonomous community of La Rioja, Spain. The municipality covers an area of and as of 2011 had a population of 386 people.
References
External links
Village website (Spanish)
Populated places in La Rioja (Spain)
ელბა (კუნძული)

ელბა (კუნძული)
ელბა — კუნძული იტალიის ტოსკანას რეგიონში. ელბა ტოსკანის არქიპელაგის უდიდესი კუნძულია.
კლიმატი
კუნძულზე ძირითადად ხმელთაშუა ზღვის შიდა კლიმატია, მთა კაპანეს გარდა სადაც ზამთარში შედარებით ცივი კლიმატია. წვიმების სეზონი იწყება გვიან შემოდგომით და არის ზომიერი.
გრაფა ასახავს კუნძულის საშუალო ტემპერატურას თვეების მიხედვით.
რესურსები ინტერნეტში
- ელბა
იტალიის კუნძულები
ველეები

ველეები — სოფელი საქართველოში, თიღვის მუნიციპალიტეტში (ძვილეთის თემი). 1991 წლამდე შედიოდა ზნაურის რაიონის შემადგენლობაში. მდებარეობს შიდა ქართლის ვაკეზე. ზღვის დონიდან 890 მეტრი, ყორნისიდან 9 კილომეტრი.
ლიტერატურა
ძვილეთის თემის სოფლები
გაიოზ ცინცაძე

გაიოზ ცინცაძე (დ. 12 იანვარი, 1926, თბილისი) — ქართველი ექიმი, მეცნიერი. თერაპევტ–კარდიოლოგი, მედიცინის მეცნიერებათა დოქტორი, მუნიციპალური გაერთიანებული კარდიოლოგიური კლინიკის დირექტორი, საქართველოს მედიკო–ბიოლოგიური აკადემიის აკადემიკოსი.
ბიოგრაფია
1948 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1948–1951 წლებში იყო თბილისის პირველი კლინიკური საავადმყოფოს ორდინატორი, 1951 წლიდან კი ექიმთა დიპლომის შემდგომი განათლების თბილისის სახელმწიფო სამედიცინო აკადემიის თერაპიისა და კარდიოლოგიის კათედრის ასისტენტი, დოცენტი, კათედრის გამგე, პროფესორი. ავტორია 92 სამეცნიერო ნაშრომის. მისი ხელმძღვანელობით დაცულია 1 სადოქტორო და 15 საკანდიდატო დისერტაცია.
საკანდიდატო დისერტაციის თემა - "ბალისტოკარდიოგრაფიული და ელექტროკარდიოგრაფიული მონაცემების შედარებითი დიაგნოსტიკური მნიშვნელობა კორონალური სისხლის მიმოქცევის უკმარისობის დროს", დაიცვა 1960 წელს, ხოლო სადოქტორო დისერტაციის თემა - "არტერიული ჰიპერტონია და გულის უკმარისობა", 1976 წელს.
ჯილდოები
1998 - ღირსების ორდენი
1980 - საქართველოს სახელმწიფო პრემია
საქართველოს მეცნიერებათა დამსახურებული მოღვაწე
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 338
რესურსები ინტერნეტში
საქართველოში დაბადებულები
თბილისელები
თბილისში დაბადებულები
დაბადებული 12 იანვარი
დაბადებული 1926
თბილისის სახელმწიფო სამედიცინო ინსტიტუტის კურსდამთავრებულები
ქართველი კარდიოლოგები
ლაგოა

ლაგოა — ქალაქი პორტუგალიაში. მდებარეობს ლაგოის მუნიციპალიტეტში. ქალაქის მოსახლეობა 2004 წლის აღწერით შეადგენდა 5000 კაცს.
იხილეთ აგრეთვე
პორტუგალიის ქალაქების სია
რესურსები ინტერნეტში
მუნიციპალიტეტის ოფიციალური საიტი
ლაგოის ფოტოები
პორტუგალიის ქალაქები
სერაინი

სერაინი — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის გოიერის კომარკის შემადგენლობაში. ფართობი — 10,37 კმ². მოსახლეობა — 270 კაცი (2020 წ.).
იხილეთ აგრეთვე
გიპუსკოის მუნიციპალიტეტები
რესურსები ინტერნეტში
სერაინის მუნიციპალიტეტის ოფიციალური საიტი
სქოლიო
გიპუსკოის მუნიციპალიტეტები
გიპუსკოის ქალაქები
რუსიანის საცხოვრებელი სახლი

რუსიანის საცხოვრებელი სახლი
რუსიანის საცხოვრებელის სახლი — არქიტექტურული ძეგლი საგარეჯოს მუნიციპალიტეტის სოფელ რუსიანში, შემაღლებულ ადგილზე, სოფლის განაპირას, დაახლოებით 50 მეტრზე. აგებულია XIX საუკუნის მიწურულში. ეკუთვნის მთვარელაშილებს.
სახლი ერთსართულიანია, აქვს ნახევარსარდაფი. ნაგებია კირითა და ნატეხი ქვით. კედლები შიგნით შელესილი და შეთეთრებულია. სახლის შუა კედელი და სამხრეთ კედელი ერუა. დანარჩენ ორ მხარეს, მთელ სიგრძეზე, გადახურული, ხის აივანი გასდევს. სახლი ორი ოთახისგან შედგება. ოთახები ტიხრითაა გამიჯნული და ერთმანეთს ტიხარში მოწყობილი კარით უკავშირდება. ორივე ოთახსს შესასვლელი აივნიდან აქვს. აივანზე გამოდის სარკმელიც. შესასვლელები და სარკმელები ოთხკუთხაა. აივნის სამხრეთ ბოლოში ბუხარია, რომელიც აგურითაა ნაწყობი, ბრტყელი თაღითაა დასრულებული. აივანს ფიცრული მოაჯირი აქვს, რომელშც სხვადასხვა სახეებია გამოყვანილი. აივნის სახურავი ხის სხვეტებზეა დაყრდნობილი.
სახლის ჩრდილოეთით მდებარე ოთახის ქვემოთ ნახევარსარდაფია. მინაშენი გეგმით ოთხკუთხაა, შემორჩენილია კედლის ნაწილები. ნაგებია წვრილი ანტეხი ქვითა და კირის ხსნარით.
ლიტერატურა
საგარეჯოს მუნიციპალიტეტის არქიტექტურული ძეგლები
Harbour of Tears

Harbour of Tears — ინგლისური პროგრესული როკ-ჯგუფ Camel-ის მეთორმეტე სტუდიური ალბომი. იგი გამოვიდა 1996 წელს. ეს არის კონცეპტუალური ალბომი, რომელშიც მოთხრობილია ირლანდიური ოჯახის ემიგრირებაზე აშშ-ში, უკეთესი ცხოვრების ძიებაში.
ალბომის უკანასკნელი კომპოზიციის „The Hour Candle (A Song for My Father)“ უმეტეს ნაწილს შეადგენს ზღვის ხმა. ჯგუფის ვოკალისტმა და გიტარისტმა ენდრიუ ლატიმერმა შეიტყო, რომ მისი ბებიის ოჯახმა ირლანდია დატოვა კობის ნავსადგურიდან და ეს იყო უკანასკნელი ადგილი, რომელიც მათ მშობლიურ მიწაზე იხილეს. ამ ნავსადგურს უწოდებდნენ „ცრემლების ნავსადგურს“, რაც იქცა ალბომის სახელწოდებად.
სიმღერების სია
ყველა სიმღერის ავტორები - სიუზა ჰუვერი და ენდრიუ ლატიმერი, გარდა მითითებულისა:
Irish Air (გელური ხალხური სიმღერა) – 0:57
Irish Air (ინსტრუმენტული რეპრიზა) (ლატიმერი) – 1:57
Harbour of Tears – 3:13
Cobh (ლატიმერი) – 0:51
Send Home the Slates – 4:23
Under the Moon (ლატიმერი) – 1:16
Watching the Bobbins – 7:14
Generations (ლატიმერი) – 1:02
Eyes of Ireland – 3:09
Running from Paradise (ლატიმერი) – 5:21
End of the Day – 2:29
Coming of Age (ლატიმერი) – 7:22
The Hour Candle (A Song for My Father) (ლატიმერი) – 23:00
სქოლიო
Camel-ის ალბომები
1996 წლის ალბომები
კონცეპტუალური ალბომები
Carebara langi

Carebara langi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Carebara-ს გვარიდან.
სქოლიო
ჭიანჭველები
კარდანახის ღვთისმშობლის ეკლესია

კარდანახის ღვთისმშობლის ეკლესია — არქიტექტურული ძეგლი, დგას გურჯაანის მუნიციპალიტეტის სოფელ კარდანახის სამხრეთ-დასავლეთ განაპირას შინმოუსვლელთა პარკთან. განეკუთვნება გვიან შუა საუკუნეს.
ეკლესია დარბაზულია (103 x 63 მეტრი) ნაგებია რიყის ქვითა და კირის ხსნარით გვიანდ, შეკეთების დროს გამოუყენებიათ აგური. ძლიერ დაზიანებულია კედლები დაახლოებით 2-2,2 მ სიმაღლეზეა შემორჩენილი. კარ-სარკმლებს გადახურვები აღარ აქვთ. ეკლესიაში შესავლელი სამხრეთიდანაა. აღმოსავლეთით ნახევარწრიული აფსიდია, რომლის შუაში სარკმელიცაა გაჭრილი. აფსიდის გვერდებში სხავადასხვა ზომის ორ-ორი ნიშაა, მათგან მოზრდილები თაღოვანია და იატაკის დონიდან იწყება. მომცრო ნიშნები კი სწორკუთხაა. სარკმლის ქვემოთ კედელზე ნახევარწრიული ტრაპეზია მიდგმული. აფსიდი დარბაზისგან გამოყოფილია მხრებით, გძრივ კედლებზე შემორჩენილია პილასტრის ფრაგმენტი. სამხრეთ კედელში ერთი სარკმელია გაჭრილი. XX საუკუნეში ადგილობრივ მოსახლეობას ეკლესია კრამიტით გადაუხურავს.
ლიტერატურა
გურჯაანის მუნიციპალიტეტის ტაძრები
ტალღა (1917)

ტალღა (1917)
ტალღა — საქართველოს სოციალისტ--ფედერალისტთა რევოლუციური პარტიის გაზეთი, გამოდიოდა 1917 წელს ბათუმში კვირაში 2-ჯერ. რედაქტორ-სარედაქციო კოლეგია. გამოსცემდა სოციალისტ-ფედერალისტთა პარტიის ბათუმის საოლქო კომიტეტი.
ლიტერატურა
საქართველოს გაზეთები
ქართულენოვანი გაზეთები
ბალახაური

ბალახაური (ყოფ. სისკალა) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, ნახიდურის თემში.
დემოგრაფია
2014 წლის აღწერის მონაცემებით სოფელში ცხოვრობს 455 ადამიანი.
სქოლიო
ბოლნისის მუნიციპალიტეტის სოფლები
ფრადესი

ფრადესი — ქალაქი და მუნიციპალიტეტი ესპანეთში, შედის გალისიის ავტონომიური გაერთიანების ლა-კორუნიის პროვინციის ორდენესის კომარკის შემადგენლობაში. ფართობი — 81,61 კმ². მოსახლეობა — 2302 კაცი (2020 წ.).
იხილეთ აგრეთვე
ლა-კორუნიის მუნიციპალიტეტები
რესურსები ინტერნეტში
ფრადესის მუნიციპალიტეტის ოფიციალური საიტი
სქოლიო
ლა-კორუნიის მუნიციპალიტეტები
ლა-კორუნიის ქალაქები
ველ კილმერი

ველ კილმერი (დ. 31 დეკემბერი, 1959, კალიფორნია) — ამერიკელი მსახიობი.
ბიოგრაფია
ველ კილმერი 1959 წლის 31 დეკემბერს დაიბადა. 1981 წელს დაიწყო თეატრში მოღვაწეობა. პირველად კინოში 1984 წელს გამოჩნდა, როდესაც ითამაშა ფილმში Top Secret! 1986 წელს კილმერი მონაწილეობდა ფილმში Top Gun (მთავარ როლში ტომ კრუზი). ფილმის „ვილოუს“ გადაღებისას მან გაიცნო თავისი მომავალი მეუღლე, ინგლისელი მსახიობი, ჯოან უოლი.
ფილმოგრაფია
რესურსები ინტერნეტში
ოფიციალური საიტი
ამერიკელი მსახიობები
დაბადებული 1959
დაბადებული 31 დეკემბერი
სტამბოლის ღამის კლუბზე თავდასხმა (2017)

სტამბოლის ღამის კლუბზე თავდასხმა (2017)
2017 წლის 1 იანვარს, სტამბოლის ბეშიქთაშის რაიონის რეინა-ს ღამის კლუბზე თავდასხმის შედეგად, ბოლო ინფორმაციით 39 ადამიანი დაიღუპა. თავდასხმა, ადგილობრივი დროით, დაახლოებით ღამის 01:15 საათზე (UTC+3), ბეშიქთაშის ორთაქიოის კვარტალში მოხდა, სადაც ასობით ადამიანი ახალი წელს ზეიმობდა. ინციდენტის დროს, მინიმუმ 70 ადამიანი დაშავდა. მომდევნო დღეს, დაეშის მიერ კონტროლირებადმა საინფორმაციო სააგენტომ გაავრცელა განცხადება, სადაც დაეშმა თავდასხმაზე პასუხისმგებლობა აიღო.
ტერაქტამდე
თავდასხმა მოხდა იმ პერიოდში, როდესაც ქალაქში მოქმედებს უსაფრთხოების გაძლიერებული ზომები, რომელსაც 17,000 პოლიციელი უზრუნველყოფს. ამ თავდასმამდე, სტამბოლში, 2016 წლის განმავლობაში რამდენიმე ტერაქტი მოხდა. ბოლო ტერაქტი დეკემბრის თვეში მოხდა, ხოლო პასუხისმგებლობა ტერაქტზე ქურთმა ტერორისტებმა აიღეს. ბოლო დროს, თურქეთში მომხდარ ტერაქტებზე პასუხისმგებლობა დაეშმა და ქურთმა ბოევიკებმა აიღეს.
ტერაქტი
შეიარაღებული მამაკაცმა, რომელსაც სავარაუდოდ სანტა-კლაუსის ფორმა ეცვა, ცეცხლი გახსნა დაახლოებით 1:15 საათზე. გავრცელებული ინფორმაციით, თავდამსხმელი შეიარაღებული იყო აკ-47-ით და ღამის კლუბში შევიდა პოლიციის ოფიცრის მკვლელობის შემდეგ. სავარაუდოდ, იგი არაბულად საუბრობდა. ოფიციალური ვერსიით, თავდამსხმელი მხოლოდ ერთი იყო, რომელიც თავდასხმის შემდეგ, თავისი ჩაცმულა შეცვალა და გაიქცა. ამ დროისთვის, თურქეთის ძალოვანი უწყებები, თავდასხმელს ეძებენ.
თავდამსხმელის ღამის კლუბში შეჭრის დროისთვის, იქ დაახლოებით 700 ადამიანი იყო ახალი წლის აღსანიშნავად. მოკლულია მინიმუმ 39 ადამიანი, აქედან 15 უცხოელი და დაშავებულია მინიმუმ 69 ადამიანი. ხალხის გარკვეული რაოდენობა გადახტა ბოსფორის სრუტეში თავდამსხმელისგან გაქცევის მიზნით. პოლიციამ ალყაში მოაქცია ღამის კლუბი, თუმცა დამნაშავის დაკავება ვერ მოახერხა.
სტამბოლის მერის, ვასიფ შაჰინის განცხადებით, ეს იყო ტერაქტი. თურქეთის სპეცსამსახურების ვარაუდით, თავდამსხმელი იყო ისლამური სახელმწიფოს მებრძოლი.
მსხვერპლი
რეაქცია
– პრეზიდენტმა ობამამ, ჰავაიდან, სადაც ის ისვენებს, მიუსამძიმრა თურქ ხალხს.
– პრეზიდენტმა პუტინმა დაურეკა ერდოღანს და დაგმო ტერაქტი.
სქოლიო
2017 წლის ტერორისტული აქტები
ტერორისტული აქტები სტამბოლში
გერმანიის ეროვნული ჰიმნი

გერმანიის ეროვნული ჰიმნი დროშასა და გერბთან ერთად გერმანიის ერთ-ერთი ეროვნული სიმბოლოა. მიღებულ იქნა 1991 წელს და წარმოადგენს ძველი გერმანული სიმღერის „დოიჩლანდლიდის“ მესამე სტროფს, რომელიც აუგუსტ ჰაინრიხ ჰოფმან ფონ ფალერსლებენის მიერაა დაწერილი. მელოდია, რომელიც იოზეფ ჰაიდნს ეკუთვნის, ძველად გერმანიის იმპერიის ჰიმნს წარმოადგენდა.
ტექსტი
გერმანიის ფედერაციული რესპუბლიკის ჰიმნის ტექსტი აღებულია გერმანული ლექსის Das Lied der Deutschen-ის (გერმანელთა სიმღერა, უფრო ცნობილი დოიჩლანდლიდის სახელწოდებით) ბოლო სტროფიდან. ლექსი დაწერილია აუგუსტ ჰაინრიხ ჰოფმან ფონ ფალერსლებენის მიერ კუნძულ ჰელგოლანდზე, 1841 წელს.
Einigkeit und Recht und Freiheit
für das deutsche Vaterland!
Danach lasst uns alle streben
brüderlich mit Herz und Hand!
Einigkeit und Recht und Freiheit
sind des Glückes Unterpfand:
Blüh im Glanze dieses Glückes,
Blühe, deutsches Vaterland!
რესურსები ინტერნეტში
გერმანიის ჰიმნის ტექსტი და მელოდია , ფედერალური მთავრობის პრესისა და ინფორმაციის სამსახური
ჰიმნის ტექსტი და მელოდია
Deutsche Nationalhymne – „Die blödsinnigste Parole der Welt“, Spiegel Online, 24. Juni 2006
ეროვნული ჰიმნები
ru:Гимн Германии
პატასის რაიონი

პატასის რაიონი — რაიონი პერუში, ლა-ლიბერტადის რეგიონის პატასის პროვინციაში. მდებარეობს ზღვის დონიდან 2 780 მეტრზე. 2007 წლის მონაცემებით, მოსახლეობა 4 364 ადამიანს შეადგენდა, სიმჭიდროვე 9.3 ადამიანი კმ²-ზე. ფართობი 467.44 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
ლა-ლიბერტადის რეგიონის რაიონები
პატასის პროვინციის რაიონები
38 თუთიყუში

38 თუთიყუში — რეჟისორ ივანე უფიმცევის მიერ 1976-1991 წლებში გადაღებული მოკლემეტრაჟიანი ანიმაციური ფილმების სერია. მისი ოთხი მთავარი პერსონაჟია - მხიარული ანთარი, მორიდებული სპილო, ექსცენტრიული თუთიყუში და ინტელექტუალი მახრჩობელა.
სერიალის ამა თუ იმ სერიაში, როგორც წესი, ცდილობენ, ამოხსნან სხვადასხვა თავსატეხი. მაგალითად, პირველ სერიაში, ’’38 თუთიყუში’’ ცდილობენ გაზომონ მგუდავი და აღმოაჩენენ, რომ მისი სიგრძე შეადგენს 38 თუთიყუშს.
სერიები
38 თუთიყუში (1976)
მგუდავის ბებია (1977)
როგორ მოვარჩინოთ მგუდავი (1977)
სად მიდის სპილო (1977)
იქნებ გამოვიდეს! (1978)
მოკითხვა ანთარს (1978)
ხვალ იქნება ხვალ (1979)
კუდის ვარჯიში (1979)
დიდი დახურვა (1985)
თვალსაჩინო დამხმარე (1991)
რესურსები ინტერნეტში
სსრკ-ის ანიმაციური ფილმები
1976 წლის ანიმაციური ფილმები
ალხესირასის ალყა (1278)

ალხესირასის ალყა (1278)
ალხესირასის ალყა — კასტილიის მეფე ალფონსო X-ის მიერ განხორციელებული წარუმატებელი კამპანია. ეს კამპანია იყო რეკონკისტის პერიოდში ქალაქ ალხესირასის წინააღმდეგ გამართული ალყებიდან პირველი. ალხესირაის ხელში ჩაგდება სტრატეგიულად სასარგებლო იყო, რადგანაც იბერიის ნახევარკუნძულზე ალხესირასი იყო იმ დროისთვის უდიდესი ციხესიმაგრე. კასტილიის ძლიერი ფლოტი გაემართა გიბრალტარის სრუტიდან ბლოკადის გაძლიერების მიზნით, თუმცა რამდენიმე დღით ადრე ალხესირასის საზღვაო ბრძოლაში ფლოტი აბუ იაქუბ იუსუფ ალ-ნასრმა გაანადგურა.
ალფონსო X იძულებული იყო 1279 წელს ხელი მოეწერა მარინიდებთან ზავზე. ომის შემდეგ მაროკოს მეფემ იმ ადგილზე სადაც ალყის დროს კასტილიელები იყვნენ დაბანაკებულები, ააშენა ვილა-ნუევ-დე-ალხესირასის სასახლე, რათა მომავალში მტერს ეს ადგილი არ გამოეყენებინა ქალაქზე თავდასხმისათვის.
ლიტერატურა
სქოლიო
რეკონკისტის ბრძოლები
XIII საუკუნის ბრძოლები
მურთაზ სანებლიძე

მურთაზ სანებლიძე (დ. 5 სექტემბერი, 2002) — ქართველი ფეხბურთელი. ქუთაისის „ტორპედოს“ ნახევარმცველი.
რესურსები ინტერნეტში
ეროვნული ლიგის ოფიციალური ვებგვერდი
დაბადებული 5 სექტემბერი
დაბადებული 2002
ქუთაისის ტორპედოს ფეხბურთელები
ქართველი ფეხბურთელები